Fredag knap før klokken 13.30 mistede en 29-årig mand herredømmet over sin bil på strækningen lige før Frederikshavn, hvor motorvej E45 ender. Bilen surrede rundt og endte på taget, men ifølge Nordjyllands Politi er manden kontaktbar og er ikke kommet alvorligt til skade. Vejen har været spærret af, da der lå vragrester på kørebanen, og bilisterne har måtte køre en anden vej. - Vi gav trafikanterne en melding om uheldet over radioen og opfordrede til at nedsætte hastigheden, siger Steen Hørlück, politikommissær ved lokalpolitiet i Frederikshavn. Vejen er åbnet igen.

Opsummering:
I Frederikshavn kørte en mand galt, da han mistede herredømmet over sin bil.